লিভারপুলের অপেক্ষা বাড়ল, ফের হার ম্যান ইউয়ের

ওয়েব ডেস্ক: ওয়েব ডেস্ক: অপেক্ষা বাড়ল লিভারপুলের (Liverpool FC)। রবিবার পাঁচ ম্যাচ বাকি থাকতেই প্রিমিয়ার লিগ (Premier League) চ্যাম্পিয়ন হওয়ার একটা সম্ভাবনা তৈরি হয়েছিল তাদের। কিন্তু সে সম্ভাবনা বাস্তব হতে দিল না আর্সেনাল (Arsenal FC)। তবে, আজ না হোক কাল আর্নে স্লটের (Arne Slot) দল লিগ জিতবেই, ট্রফি অ্যানফিল্ডেই ঢুকবে, আর্সেনাল শেষ পর্যন্ত আটকাতে পারবে না।

রবিবার ইপসউইচ টাউনের বিরুদ্ধে খেলা ছিল আর্সেনালের। তার পরে লেস্টার সিটির বিরুদ্ধে নামে লিভারপুল। আর্সেনাল হারলে এবং লেস্টারকে হারালেই চ্যাম্পিয়ন হত লিভারপুল। লেস্টারকে মহম্মদ সালাহরা (Mohammad Salah) হারিয়েছেন কিন্তু আর্সেনালও জিতে গিয়েছে। তাই এখনও খাতায় কলমে খেতাবের দৌড়ে টিকে আছে মিকেল আর্তেতার (Mikel Arteta) আর্সেনাল।

আরও পড়ুন: জঘন্য ফুটবল, সুপার কাপ থেকে বিদায় ইস্টবেঙ্গলের

৩৩ ম্যাচে লিভারপুল ৭৯ পয়েন্ট সংগ্রহ করেছে, সমসংখ্যক ম্যাচে গানারদের ৬৬ পয়েন্ট। বাকি আর পাঁচ ম্যাচ, তাই আর্সেনালের সবথেকে বেশি ৮১ পয়েন্ট হতে পারে। তাই লিভারপুলের দরকার আর মাত্র একটা জয়। আগামী রবিবার ঘরের মাঠ অ্যানফিল্ডে টটেনহ্যামের বিরুদ্ধে জিতলেই কার্যসিদ্ধি হবে। আর তা হলে এই নিয়ে ২০ বার ইংলিশ ফুটবল লিগের সেরা হবে তারা। ছুঁয়ে ফেলবে তাদের চির-প্রতিদ্বন্দ্বী ম্যাঞ্চেস্টার ইউনাইটেডের (Man Utd) রেকর্ড।

এদিকে প্রিমিয়ার লিগে ফের হারল ম্যান ইউ। কোচ রুবেন অ্যামোরিম আগেই জানিয়েছেন, এখন শুধু ইউরোপা লিগের উপর ফোকাস করছেন তারা, প্রিমিয়ার লিগে নয়। সে জন্যই উলভসের বিরুদ্ধে প্রথম দলের অনেকেই নামাননি। পাবলো সারাবিয়ার দুর্দান্ত ফ্রি-কিকে ১-০ ফলে ম্যাচ জিতল উলভস।